પેરિસમાં ઇલિસી પ્રેસિડન્ટ પેલેસમાં પ્રેસિડન્ટ ઇમાનુલ મેક્રોની અને તેમનાં પત્ની બ્રિગેટે વર્લ્ડ ચેમ્પિયનોને આવકારવા ખાસ રિસેપ્શનનું આયોજન કરાયું હતું. પ્રેસિડન્ટ પેલેસની સામે લાખો ચાહકોએ હાજર રહીને ખેલાડીઓને બિરદાવ્યા હતા. ફ્રેન્ચ એરફોર્સે પણ ફૂટબોલરોના સન્માનમાં આકાશને નેશનલ ફલેગના રંગોથી રંગી નાખ્યું હતું. કિલિયન એમ્બાપ્પે, પોલ પોગ્બા, ગ્રીઝમેન, કોચ ડેસ્ચેમ્પ્સ સહિતના ફ્રાન્સના સુપરસ્ટાર ખેલાડીઓ ઓપન ટોપ બસમાં બેસીને વિજય પરેડમાં જોડાયા હતા. ઘણા ચાહકો આખી રાત ફ્રાન્સની ટીમની રાહ રોડ પર જોતા બેસી રહ્યા હતા. ફ્રાન્સની ટીમ માટે સ્વદેશ પરત આવવા એર ફ્રાન્સનું ખાસ વિમાન મોકલવામાં આવ્યું હતું. ફ્રાન્સનાં મેટ્રો સ્ટેશનોનાં નામ સાથે વર્લ્ડ ચેમ્પિયનોનાં નામ જોડાયાં હતાં.